stanford-oval/wikipedia huggingface dataset:
הונגצ'י H5

| --- | --- |

Hongqi H5
 מאפיינים כלליים
 יצרן:  הונגצ'י בבעלות "FAW Car" (אנ'),
 שנות ייצור:  2017 - היום
 הרכבה:  הרפובליקה העממית של סין הרפובליקה העממית של סין
 מודל קודם:  Besturn B90 
 חברת אם:  "FAW Group" (אנ') (שם רשמי: "FAW Group Corporation", שם בסינית: "第一汽车集团"
 סיווג:  מכונית סלון
 אורך:  4,945 מ"מ
 רוחב:  1,845 מ"מ
 גובה:  1,470 מ"מ
 בסיס גלגלים:  2,875 מ"מ
 מפרט טכני
 מנוע:  4 צילינדרים, בטור, 1.8 ליטר המפיק 186 כ"ס (מגדש טורבו, מנוע מסוג "CA4GC18TD-01")
 הילוכים:  תמסורת אוטומטית - 6 מהירויות
 
הונגצ'י H5 (באנגלית: Hongqi H5) היא מכונית סלון מתוצרת חטיבת רכבי היוקרה הונגצ'י בבעלות FAW Car (אנ'), חברת בת של FAW Group (אנ') (שם רשמי: FAW Group Corporation, שם בסינית: 第一汽车集团) אשר מיוצרת משנת 2017 ועד היום.
"הונגצ'י H5"

דגם הקונספט הוצג לראשונה בתערוכת הרכב הבינלאומית של שאנגחאי באפריל 2017.
בנובמבר 2017 הוצג דגם ה-"Hongqi H5" בתערוכת המכוניות הבינלאומית (אנ') בעיר גואנגג'ואו.  שיווק הדגם החל בינואר 2018.
דגם "הונגצ'י H5"  התבסס על דגם מאזדה 6 מתוצרת מאזדה היפנית.
4 דלתות.
5 מושבים.
מנוע קדמי.
מנוע בנזין מגדש טורבו.
סוג הנעה: הנעה קדמית.
באפריל 2019 הוצג דגם "Hongqi H5 ספורט".
מחיר היחידה 149,800 - 195,800 רנמינבי (נכון לשנת 2017, בסין).
"הונגצ'י H5" > מכירות "Hongqi H5" בסין

19,272 יחידות - שנת 2018.
6,129 יחידות (ינואר-מרץ 2019).
גלריה

דגם "הונגצ'י H5"
דגם "הונגצ'י H5"
דגם "הונגצ'י H5"
דגם "הונגצ'י H5"
דגם "הונגצ'י H5 ספורט"
דגם "הונגצ'י H5 ספורט"
דגם "הונגצ'י H5"
דגם "הונגצ'י H5"
ראו גם

הונגצ'י CA770
הונגצ'י CA72
הונגצ'י L5
הונגצ'י E-HS3
הערות שוליים

↑  דגם  "Hongqi H5" - סלון autonews.gasgoo.com/china_news
↑  דגם "הונגצ'י H5" chinamobil.ru/eng/faw/hongqi/h5
↑  דגם "הונגצ'י H5" - לשוק הסיני carnewschina.com/2017/11/08
↑  דגם "הונגצ'י H5" carnewschina.com/2017/08/11/new-official-images-hongqi-h5-sedan-china
↑  דגם "הונגצ'י H5" coolcarsinchina.com/2018/05/20/the-hongqi-h5-is-a-chinese-sedan-with-japanese-roots
↑  דגם "הונגצ'י H5" בתערוכת המכוניות הבינלאומית (אנ') בעיר שאנגחאי באפריל 2017 carnewschina.com/2017/04/19/hongqi-h5-unveiled-on-the-shanghai-auto-show-in-china
↑  דגם "הונגצ'י H5" carnewschina.com/2017/05/25/new-hongqi-h5-sedan-china
↑  דגם "הונגצ'י H5" carspiritpk.com/2018/04/03/hongqi-h5
↑  דגם "הונגצ'י H5 ספורט" carscoops.com/2019/04/china-state-limo-maker-hongqis-h5-sports-sedan-looks-surprisingly-good
↑  מכירות דגם "הונגצ'י H5" בין ינואר 2018 ל-1 באפריל 2019 carsalesbase.com/china-car-sales-data/faw/faw-hongqi-h5
המכללה האוניברסיטאית למדעים שימושיים

| --- | --- |
אין תמונה חופשית
 אוניברסיטה
 תקופת הפעילות:  1998–הווה (כ־26 שנים) 
 מיקום
 מדינה:  מדינה פלסטינית מדינה פלסטינית
 קואורדינטות:  31°29′52″N 34°26′13″E﻿ / ﻿31.4979°N 34.4369°E﻿ / 31.4979; 34.4369
 www.ucas.edu.ps
  (למפת עזה מוגדלת) המכללה האוניברסיטאית למדעים שימושיים(למפת עזה רגילה) המכללה האוניברסיטאית למדעים שימושיים
 
המכללה האוניברסיטאית למדעים יישומיים (בערבית: الكلية الجامعية للعلوم التطبيقية, באנגלית: University College of Applied Sciences ובקיצור UCAS) היא מוסד להשכלה גבוהה בעזה, שנוסד בשנת 1998. במכללה כ-60 מגמות לימוד לתואר ראשון בתחומי ההנדסה, מדעי הבריאות, טכנולוגיה, מנהל עסקים, חינוך ומדעי הרוח, ולומדים בה כ-8,000 סטודנטים וסטודנטיות. בנוסף למסלולי תואר ראשון מתקיימים במכללה קורסים מקצועיים קצרים יותר, הנמשכים שנה או שנתיים.
במכללה פועלת גם חממה טכנולוגית למיזמי סטארט-אפ התומכת ביזמים מרצועת עזה. החממה ממומנת מתרומות, ללא מטרות רווח.
היסטוריה

המכללה נוסדה בשנת 1998 כיוזמה של משרד החינוך ברשות הפלסטינית. בשנת 2007 הפכה למכללה אוניברסיטאית. באותה שנה נפתחה שלוחה של המכללה בח'אן יונס.
מלגות

המכללה מעניקה מספר סוגים של מלגות וסיוע כלכלי לסטודנטים. בין השאר מוענקות מלגות לסטודנטים מצטיינים, בוגרי תיכון מצטיינים, סטודנטים שהצטיינו בשינון הקוראן, אנשים עם מוגבלות מוטורית או לקות ראייה, בני זוג וצאצאים של מחבלים, ילדי אסירים ביטחוניים ונפגעי מבצע צוק איתן.
שיתופי פעולה

למכללה פרויקטים רבים בהם היא משתפת פעולה עם אוניברסיטאות רבות בעולם, בהן אוניברסיטת מלאיה וכן אוניברסיטאות באיטליה, דרום אפריקה, טורקיה, מצרים, מרוקו, ספרד ועיראק.
הידרוקסיל

הידרוקסיל (Hydroxyl) המסומן לעיתים בנוסחה: ROH, הוא קבוצה פונקציונלית, המורכבת מאטום אחד של חמצן ואטום אחד של מימן הקשורים בקשר קוולנטי דרך החמצן אל קבוצה אחרת של אטומים או אל אטום בודד. הקבוצה נקראת כך כאשר אין בה מטען עודף. צמד האטומים OH ללא מטען עודף נקרא הרדיקל ההידרוקסילי.
לעומת המצב בהידרוקסיל, כאשר צמד אטומי החמצן והמימן OH מחוברים בקשר יוני, וישנו אלקטרון עודף, המקנה ליון מטען חשמלי שלילי OH-, הם נקראים יון הידרוקסיד, ובאנגלית: Hydroxide
מודל תלת-ממדי של קבוצה הידרוקסילית
שמה של הקבוצה מורכב מהשורשים היווניים הידרו (קיצור של "מימן") ואוקסי (קיצור של "חמצן").
הידרוקסיל

קבוצת ההידרוקסיל מסוגלת ליצור קשרי מימן עם אטומי מימן במולקולות אחרות (ובעיקר: עם מים), עובדה המקנה קוטביות מסוימת לכל התרכובות בהן קיימת קבוצת הידרוקסיל.
התרכובות האורגניות הפשוטות ביותר המכילות קבוצת הידרוקסיל הן הכהלים. כוהל יכול להכיל יותר מקבוצת הידרוקסיל אחת; דיולים מכילים שתי קבוצות, טריולים - שלוש, וכן הלאה.
נגזרות של כהלים מכילות גם הן קבוצת הידרוקסיל. אנולים, למשל, מכילים קבוצת הידרוקסיל הצמודה לקשר קוולנטי כפול בין שני אטומי פחמן.
קיימות כמה נגזרות לקבוצת ההידרוקסיל עצמה: קבוצת אלדהיד (מסומלת CHO ולעולם לא COH, כדי להבדילה מאטום פחמן הקשור לקבוצת הידרוקסיל) וקבוצת קרבוקסיל (COOH; שמה מורכב מהמילים קרבוניל והידרוקסיל).
כהלים מתנהגים לעיתים כחומצות ולעיתים כבסיסים. כבסיסים הם מסוגלים להגיב עם חומצות קרבוקסיליות לקבלת מלחים אורגניים הקרויים אסטרים, והמכילים את הקבוצה הפונקציונלית COO.
פחמימות מכילות קבוצות הידרוקסיל רבות; כמעט לכל אטום פחמן בסוכרים קשורה קבוצת הידרוקסיל. קיומה או היעדרה של קבוצת הידרוקסיל באחד מאטומי הפחמן של הסוכר ריבוז, המהווה מרכיב בכל הנוקלאוטידים, יוצר את אחד ההבדלים העיקריים בין DNA ל-RNA.
השיירים של שלוש חומצות אמינו (סרין, תראונין וטירוזין) מסתיימים בקבוצת הידרוקסיל, המקנה להן קוטביות חשמלית. זירחון קבוצת ההידרוקסיל, קרי הוספת יון זרחה ( \ _{PO_{4}^{-3}}) אליה, מגדיל באופן ניכר את הקוטביות החשמלית של השייר האמיני. כך גדלה ההידרופיליות של השייר ומסיסותו במים ובחומרים קוטביים אחרים משתפרת. זירחון שיירים באתרי מפתח לאורך החלבון עשוי לשנות את הקיפול המרחבי שלו וכך להשמיש או להשבית אותו.
הידרוקסיד

נוכחות של יוני הידרוקסיד בתמיסה מימית נקראת בסיסיות. ערך ה-pOH של תמיסה מהווה מדד לבסיסיותה, והוא למעשה היפוכו של ערך ה-pH, המודד חומציות. ניתן לחשב את ערך ה-pOH על ידי החסרת ערך ה-pH מ-14. לדוגמה, תמיסה בעלת pH=2 היא בעלת pOH=12.
תרכובת של מתכת עם יון הידרוקסיד היא תמיד בסיס. הידרוקסידים של המתכות האלקליות, ובמיוחד נתרן הידרוקסידי (NaOH) ואשלגן הידרוקסידי (KOH) הם בסיסים חזקים מאוד, המסוגלים לאכל כמעט כל חומר. כשהידרוקסיד מגיב עם חומצה מתקבל מלח, וכמה מהמלחים הידועים ביותר נוצרים בתגובות כאלו, ביניהם מלח בישול, הנוצר כשנתרן הידרוקסידי מגיב עם חומצת מימן כלורי.
המנונים

ערך זה מונהאת ההמנונים הלאומיים של מדינות העולם. אם התכוונתם לערך על שיר או לחן מוזיקלי אשר מוכר כשיר לאומי, ראו .
להלן רשימה ממוינת של ההמנונים הלאומיים של מדינות העולם. בשלב זה הרשימה כוללת רק המנונים עליהם נכתב ערך בוויקיפדיה העברית.
מדינות חסות או מדינות לשעבר מופיעות ברשימה רק אם יש להן המנון נפרד מההמנון של מדינת האם שלהן. לצורך נוחות, שמות האומות אשר לא קיימות עוד או אינן מדינות עצמאיות, אך למרות זאת בעלות המנון רשמי נטויות.
המנון תימן

| --- | --- |

 מדינה:  תימן תימן
 שפה:  ערבית
 לחן:  Ayoob Tarish 
 ‏האזנהקובץ:United States Navy Band - United Republic.ogg‏Ⓘ‏
 
הרפובליקה המאוחדת הוא השם של ההמנון הלאומי של תימן. ההמנון נכתב על ידי עבדאללה אל-ווהאב נעמאן והולחן על ידי איוב טארש. ההמנון היה בתחילה שייך לדרום תימן. בשנת 1990, כשחל המיזוג בין הצפון לדרום, הפך ההמנון להמנון הלאומי של תימן המאוחדת.
מילות ההמנון

رددي أيتها الدنيا نشيدي

ردديه و أعيدي و أعيدي

و اذكري في فرحتي كل شهيد

و امنحيه حللاً من ضوء عيدي

رددي أيتها الدنيا نشيدي

عشت إيماني و حبي أممياً

و مسيري فوق دربي عربياً

و سيبقى نبض قلبي يمنياً

لن ترى الدنيا من بعدي وصياً
תעתיק

Raddidi Ayyatuha 'D-dunya Nashidi

Raddidihi Wa a'idi Wa aidi

Wa 'Dhkuri Fi Farhati Kulla Shahidi

Wa 'Mnahihi Hullalan Min Daw'i Idi



Raddidi Ayyatuha 'D-dunya Nashidi

Raddidi Ayyatuha 'D-dunya Nashidi



Ya Biladi, Nahnu Abna'u Wa Ahfadu Rijalik

Sawfa Nahmi Kulla Ma Bayna Yadayna Min Jalalik

Wa Sayabqa Khalida 'D-daw'i 'Ala Kulli 'El-masalik

Kullu Sakhrin Fi Jibalik, Kullu Dharrati Rimalik



Kullu Anda'i Dilalik, Milkuna

Innaha Milku Amanina 'L-kabirah, Haqqana

Ja'a Min Amjadi Madiki 'L-muthirah



Raddidi Ayyatuha 'D-dunya Nashidi

Raddidi Ayyatuha 'D-dunya Nashidi



Wahdati, Wahdati, Ya Nashidan Ra'i'an Yamla'u Nafsi

Anti Ahdun 'Aliqun Fi Kulli Dhimmah

Rayati, Rayati, Ya Nasijan Hiktahu Min Kulli Shamsi

Ukhludi Khafiqatan Fi Kulli Qimmah

Ummati, Ummati, Imnahini 'L-ba'sa Ya Masdari Ba'si

Wa 'Dhkhurini Laki Ya Akrama Ummah



'Ishtu Imani Wa Hubbi Sarmadiyya

Wa Masiri Fawqa Darbi 'Arabiyya

'Ishtu Imani Wa Hubbi Sarmadiyya

Wa Masiri Fawqa Darbi 'Arabiyya

Wa Sayabqa Nabdu Qalbi Yamaniyya

Lan Tara 'D-dunya Ala Ardi Wasiyya.



Raddidi Ayyatuha 'D-dunya Nashidi

Raddidihi Wa a'idi Wa aidi

Wa 'Dhkuri Fi Farhati Kulla Shahidi

Wa 'Mnahihi Hullalan Min Daw'i Idi



Raddidi Ayyatuha 'D-dunya Nashidi

Raddidi Ayyatuha 'D-dunya Nashidi
תעתיק > תרגום

הוי עולם, חזור אחר שירי.

חזור עליו שוב ושוב.

זכור באמצעות צהלתי כל קדוש מעונה.

עטוף אותו בזוהר הפסטיבל שלנו.



הוי עולם, חזור אחר שירי.

הוי עולם, חזור אחר שירי.



הוי ארצי, אנו בנים ונכדים של גבריך.

אנו נגן על הוד מלכותך בידינו.

אורך יהיה נצחי בכל מקום

כל סלע בהריך, כל אטום באדמתך



מימיך הם המכרה שלנו.

הם שם עבור משאלותינו והם זכותנו.

הם הגיעו מתהילת העבר שלך.



הוי עולם, חזור אחר שירי.

הוי עולם, חזור אחר שירי.



אחדותי, הוי שיר נפלא מלאני

ההבטחה שבתגובתנו

דגלי, הוי בד נעוץ

התנוסס לנצח מכל פסגה

אומתי, תני לי כוח, הוי מקור של כוח

שמריני עבורך, אומה יקרה



באמונה ובאהבה אני חלק מהאנושות.

ערבי אנוכי כל חיי.

ליבי פועם בסינכרון עם תימן.

אף זר לא ישלוט על תימן.



הוי עולם, חזור אחר שירי.

חזור עליו שוב ושוב.

זכור באמצעות צהלתי כל קדוש מעונה.

עטוף אותו בזוהר הפסטיבל שלנו.



הוי עולם, חזור אחר שירי.

הוי עולם, חזור אחר שירי.
מדיה

| --- | --- |
: מנגינת ההמנון התימני 
: לעזרה בהפעלת הקובץ
הביאליסטוקאים

המושבה יהודיה בה התיישבו בתחילה הביאליסטוקים בתצלום מסוף המאה ה-19.
הביאליסטוקאים היה כינויה של קבוצה בת כ-60 חלוצים מהעיר ביאליסטוק שבצפון-מזרח פולין שעלו לארץ ישראל בשנת תרמ"ג 1883 והתיישבו על אדמות יהודייה והקימו את המושבה יהוד. לאחר מכן השתקעו בפתח תקווה.
היסטוריה > עלייה לארץ והתיישבות ביהוד

בראשית שנות השמונים של המאה ה-19 התגבשה בעיר ביאליסטוק שבפולין קבוצה בת כ-40 משפחות (60 בני אדם) שתכננה לעלות לארץ ישראל. הקבוצה, שכונתה מאוחר יותר "הביאליסטוקאים" בפי מתיישבי פתח תקווה, רכשה מבני המושבה יהודיה אדמות במרחק 7 ק"מ מפתח תקווה (בתחום סביון של ימינו) כדי להקים שם בתי מגורים ולעבוד בשעות היום את אדמות פתח תקווה שננטשו.
ב-8 באוקטובר 1882 עלתה הקבוצה להתיישבות במושבה יהודיה, והחלוצים החלו בבניית בתיהם.במהלך הבנייה נתקלו הביאליסטוקאים בבעיה: השלטון העות'מאני אסר על הבנייה  והמושל הטורקי החליט שהבתים שבנייתם לא הושלמה יש להרסם. הביאליסטוקאים נאלצו לשלוח את המשפחה ליפו, והגברים המשיכו בעבודת האדמה. את הבתים סיימו בסופו של דבר המתיישבים לבנות בשיטת "חומה ומגדל" תוך ניצול החוק העותמאני שבית עם גג אין להרסו: העמידו קורות עם גגות ורק לאחר מכן העמידו קירות. עם סיום בניית הבתים הביאו את המשפחה חזרה מיפו.
לאחר שהסתיימה בניית הבתים, החליטה הקבוצה בעצתו של ישראל דוב פרומקין ללמוד במשך שנה מבני המושבה חקלאות. יהודה ראב הדריכם במשך שנה.
הביאליסטוקאים הקימו אגודה ששמה היה "אחוה ועבודה", וקרן משותפת לרכישת הציוד למשק. עם ניסוח הכללים שהתקינו לאגודה הפכו לראשונים שקבעו את עקרון העבודה העצמית, וכך כתבו בתקנון האגודה:
"העבודה מוכרחת להיות בידי עצמנו וכל עוד שיש היכולת לאיזו עבודה להיעשות על-ידי הבעלים, אינם רשאים לשכור פועלים בגללה. הנשים והבנים בזמן שהם פנויים מבית הספר והכוח בידם לעבודת ידיים, מחויבים לעזרנו ולחנכם במלאכה. כל יחיד מחויב לשמור דרכי החיסכון בכלכלה, למען יצליח בעבודתו לחיות מיגיע כפיו"
באותו תקנון ניסחו גם את המטרות והרעיון המרכזי של הקבוצה:
"על כן אנחנו אלה פה, לב אחד, נפש אחת ומטרה אחת לכלנו. כלנו אנו מקוים ברצות השם, לצעוד על דרכנו כאנשים ולהיות כבני חיל לפני מערכות ישראל. הבה, נרימה לנו נס האחדות, נישא מגן עבודה ונתקע יתד ופינה להנהגה נוחה ורצויה, האהובה לפני ה' ואנשים. גאוה, קנאה ושנאה תמחה מן העולם! ... כולנו על מעלה אחת, ממקור אחד וגזע אחד. ... ואם את הדבר הזה נעשה וצונו אלוקים, נוכל לעמוד, וישכון בתוכנו אהבה ואחוה ושלום וריעות ויבנו ממנו חרבות עולם ושממת דור דור נקומם. גם אלקים יתן הטוב וארצנו תתן יבולה"
בתום שנת ההכשרה החלו הביאליסטוקאים לעבוד בכל עבודות המשק.
עד מהרה נתקלו הביאליסטוקאים בבעיות כלכליות והיו צריכים לגייס תרומות כדי להתקיים. ב-1884, ארגון חובבי ציון  תרם 20 אלף פרנק ביוזמתם של הרב שמואל מוהליבר ודוד גורדון.
ביהודיה הוקמה גם ישיבה בה למדו אברכים ותלמידים שהגיעו מירושלים.
היסטוריה > חזרה לפתח - תקווה

המרחק הגדול מהבתים לחלקות האדמה והגעגוע לפתח תקווה מצד חלק מבני יהודיה פעלו אט אט את פעולתם. בשלהי 1885 חזרה לפתח תקווה קבוצה מצומצמת של מתיישבים בהובלת הרב אריה ליב פרומקין שהקים את הבית הראשון ועמם הביאליסטוקאים.
בסיוע חובבי ציון, נבנה הרחוב הראשי שנשא את שם הארגון ובמאונך אליו רחוב פינסקר כשמרכז כיכר המייסדים, הבאר ואחוזת לחמן של הרב פרומקין. עם הזמן הצטרפו עוד ועוד מוותיקי המושבה לחזרה שהובילו הרב פרומקין והביאליסטוקאים.
ב-1892 עזב היהודי האחרון את יהודיה, והחזרה לפתח תקווה הושלמה.
היסטוריה > חזרה לפתח - תקווה > בני העלייה שכיהנו בתפקידים ציבוריים בפתח - תקווה

הרב אהרון אורלנסקי מונה לרב המושבה, נשא בתפקיד עד לפטירתו בשנת ה'תרע"א.
דב ימיני, הקים את היקב "כורמי התקוה" ועסק בענייני ציבור נוספים במושבה.
פנחס מאירי שעלה עם הקבוצה היה ראש ועד פתח תקווה כ6 שנים.
זאב ברנדה שעלה עם הקבוצה היה ראש ועד פתח תקווה כ10 שנים.
הערות שוליים

1 2 3 4 5 6 7  אריה חשביה, פתח-תקוה 1878 - 1998, אם ועיר, הוצאת מלוא, 1998
1 2  אברהם יערי, זכרונות ארץ ישראל, הוצאת מסדה
↑  מרכז פסג``ה פתח תקוה, באתר muni.tik-tak.co.il(הקישור אינו פעיל)
↑  ערך ויקיפדיה בעברית - אריה ליב פרומקין
בית הראשונים בסביון, השריד היחיד מהמושבה יהודיה.
המושבה פתח תקווה בראשית המאה ה-20.
הגן הגזום

| --- | --- |

שדרת עצי הדר בגן הגזום
 מידע כללי
 אדריכל:  גדעון שריג 
 נתונים ומידות
 שטח:  15 דונם
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°05′58″N 34°48′56″E﻿ / ﻿32.09949627502°N 34.815512808067°E﻿ / 32.09949627502; 34.815512808067
 אתר רשמי
  (למפת גוש דן מוגדלת) הגן הגזום(למפת גוש דן רגילה) הגן הגזום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגן הגזום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגן הגזוםhe
 
הגן הגזום הוא גן בפארק הירקון שבו מצויות שדרות של עצים, רובן גזומות. הגינון בגן שאוב מהסגנונות הפורמלי, הקלאסי והים-תיכוני. הגן תוכנן על ידי האדריכל גדעון שריג. בפארק מצויים ממצאים ארכאולוגיים אחדים, לרבות העתק של הפסיפס המופיע בבית הכנסת בבית אלפא. שטח הגן הוא 15 דונם.
גלריה

עץ פרי הדר
שדרת עלים גזומה
מים מפכפכים
העתק פסיפס בית אלפא
העתק פסיפס בית אלפא (תקריב) - במרכז האלה הליוס
בסיס עמוד
כותרת עמוד מהסדר היוני
כותרת עמוד מהסדר הקורינתי
כותרת עמוד מהתקופה הביזנטית
קרניז
אפריז
עמוד סורג
הערות שוליים

↑  הגן הגזום, באתר "גני יהושע"
↑  פארק גני יהושע: יום בילוי מושלם למשפחות, באתר ynet, 15 במרץ 2018
↑  גינה לי חביבה: הגנים הייחודיים נפתחים לקהל, באתר Time Out תל אביב, 2 בדצמבר 2015
הנדל והנדריקס בלונדון

| --- | --- |

 מידע כללי
 סוג:  בית מגורים שהוסב למוזיאון 
 על שם:  ג'ימי הנדריקס 
 כתובת:  מייפייר 
 מיקום:  הסיטי של וסטמינסטר 
 מדינה:  הממלכה המאוחדת 
 מייסדים:  סטנלי סיידי 
 הקמה ובנייה
 תקופת הבנייה:  ? – 8 בנובמבר 2001
 תאריך פתיחה רשמי:  8 בנובמבר 2001 
 קואורדינטות:  51°30′47″N 0°08′45″W﻿ / ﻿51.513°N 0.1459°W﻿ / 51.513; -0.1459
 handelhendrix.org
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהנדל והנדריקס בלונדון(למפת לונדון רגילה) קנט סארי בר. בקי. הרטפורדשייר אסקסהנדל והנדריקס בלונדון(למפת הסיטי של וסטמינסטר רגילה) הפרלמנט הבריטיהנדל והנדריקס בלונדון(למפת הסיטי של וסטמינסטר מוגדלת) הפרלמנט הבריטיהנדל והנדריקס בלונדון
 
מוזיאון בית הנדל (באנגלית: Handel House Museum) הוא מוזיאון הממוקם בבית שבו התגורר המלחין האנגלי גאורג פרידריך הנדל ב-35 שנותיו האחרונות. הבית ממוקם ברחוב ברוק, במרכז לונדון. הנדל כתב, בין השאר, את יצירתו הנודעת משיח בעת שהתגורר בבית זה.
הונגצ'י CA770

| --- | --- |

Hongqi CA770 שנת 1974
 מאפיינים כלליים
 יצרן:  הונגצ'י
 שנות ייצור:  1963–1981
 הרכבה:  הרפובליקה העממית של סין הרפובליקה העממית של סין
 מודל קודם:  הונגצ'י CA72
 מודל אחריו:  Hongqi HQE (אנ')
 פלטפורמה:  Front-engine, four-wheel-drive layout
 אורך:  5,980 מ"מ
 רוחב:  1,990 מ"מ
 גובה:  1,620 מ"מ
 משקל:  3,720 ק"ג
 בסיס גלגלים:  3,720 מ"מ
 מפרט טכני
 מנוע:  V8 צילינדרים 5,600 סמ"ק  V8 צילינדרים 5,800 סמ"ק (מנוע פורד, הורכב בדגמי "CA770G")
 הילוכים:  תמסורת אוטומטית - 2-4 מהירויות
הונגצ'י CA770 (באנגלית: Hongqi CA770) היא מכונית סלון,  מתוצרת יצרנית הרכב הונגצ'י אשר יוצרה בין השנים  1963–1981.
ה"Hongqi L5" הייתה מכונית השרד  הרשמית של בכירי המפלגה הקומוניסטית של סין.
בין השנים 1963-1965 יוצרו 300 יחידות. סך הכול יוצרו 847 יחידות.
תצורות "הונגצ'י CA770"

4 דלתות - סלון
4 דלתות - קבריולה - יוצרו 5 יחידות
סטיישן (Combi version) - יוצרו 3 יחידות
4 דלתות - לנדולט - יוצרו 2 יחידות
אמבולנס - יוצרו 3 יחידות
דגמי "הונגצ'י CA770"

CA771
CA772
CA773
CA770J
CA770TJ
CA770L
CA770JH
CA770G
גלריה

דגם "הונגצ'י CA770", שנת 1967
דגם "הונגצ'י CA770", שנת 1974 - מבט לתא הנהג ולוח מחוונים
דגם "הונגצ'י CA770" מודל "CA773"
דגם "הונגצ'י CA770"
דגם "הונגצ'י CA770"
דגם "הונגצ'י CA770"
דגם  "הונגצ'י CA770" - מבט ל-מנוע
ראו גם

הונגצ'י CA72
הונגצ'י L5
הונגצ'י H5
הונגצ'י E-HS3
הערות שוליים

↑  דגמי "הונגצ'י CA770" carnewschina.com/2013/12/17/carporn-the-chinese-way-hongqi-ca770-state-limousine
↑  דגם "הונגצ'י CA770" topspeed.com/cars/car-news/1978-hongqi-ca770-leaves-jay-leno-stumped-video
↑  דגם  "הונגצ'י CA770" thetruthaboutcars.com/tag/hongqi-ca770
↑  דגם "הונגצ'י CA770" סטיישן blogs.wsj.com/chinarealtime/2013/06/17/hongqi-how-mao-zedong-and-deng-xiaoping-rolled
↑  דגם "הונגצ'י CA770" ://carnewschina.com/tag/hongqi-ca770
הלן, נסיכת אורליאן

הלן לואיז הנרייטה, נסיכת אורליאן (בצרפתית: Hélène d'Orléans;‏ 13 ביוני 1871 – 21 בינואר 1951), הייתה בתו של הנסיך פיליפ, רוזן פריז ואשתו של אמנואלה פיליברטו, דוכס אאוסטה.
ביוגרפיה

הלן נולדה ב-13 ביוני 1871 בטוויקנהאם, אנגליה, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. זמן קצר לאחר לידתה חזרה המשפחה לצרפת, ובשנת 1872 נחקק חוק שהחזיר למשפחה את כל נכסיה שהוחרמו בשנת 1848.
בשנת 1883 מת אנרי, רוזן שאמבור, ובעקבות כך ירש אביה את הטענה לכתר צרפת בעיני רוב המלוכנים. בשנת 1886 נערכה חגיגת הנישואים של אחותה אמלי, נסיכת אורליאן עם קרלוש, מלך פורטוגל בפאר רב, ובעקבות כך גורשה המשפחה שוב מצרפת.
בשנת 1890 התאהבה הלן בנסיך אלברט ויקטור, דוכס קלרנס ואייבונדייל, והשניים אף רצו להתחתן. אולם על אף הסכמתה של הלן להמיר את דתה לדת האנגליקנית, אביה סירב לכך, ובעקבות כך ראש ממשלת בריטניה רוברט גסקוין ססיל הביע את התנגדותו לנישואים בפני המלכה ויקטוריה. הלן פנתה לאפיפיור לאו השלושה עשר בתקווה שישכנע את אביה, אולם הלה צידד באביה.
לאחר מכן עלו הצעות שהלן תתחתן עם ניקולאי השני, קיסר רוסיה, ארנסט גינטר, דוכס שלזוויג-הולשטיין ופרנץ פרדיננד, ארכידוכס אוסטריה, אולם אף אחת מההצעות הללו לא יצאו אל הפועל.
בשנת 1892 נסעה הלן עם אחיה פיליפ, דוכס אורליאן (1869–1926) למצרים ולארץ ישראל. לאחר התמוטטות בריאותה ונישואיה, החלה הלן בנסיעות תכופות לאפריקה שנמשכו עד עשרה חודשים בכל פעם. היא חקרה את הנילוס, נהר הקונגו, חלק גדול ממזרח אפריקה, וחצתה את הסהרה.
ב-25 ביוני 1895 התחתנה הלן עם אמנואלה פיליברטו, דוכס אאוסטה, שהיה באותה תקופה השני בתור לכס המלכות האיטלקי. בחתונה נכחו אישים חשובים, כולל ויטוריו אמנואלה, נסיך הכתר של איטליה, אלברט אדוארד, נסיך ויילס ואשתו אלכסנדרה, נסיכת ויילס, ורוב משפחת המלוכה הבריטית.
כשפרצה המלחמה האיטלקית-עות'מאנית, הלן נשלחה כאחות על סיפון ספינת בית החולים ממפי, שם טיפלה בחיילים פצועים ובמחלות. במהלך מלחמת העולם הראשונה, הלן מונתה לראש האחיות של הצלב האדום האיטלקי ובילתה חלק ניכר מזמנה בקו החזית או בקרבתו. הלן שיפרה מאוד את התנאים הסניטריים בבתי החולים הצבאיים, והעלתה את חשיבות תפקידן של האחיות. על שירותה זכתה הלן במדליית הכסף האיטלקית לאומץ לב, עיטור צלב המלכה מריה הרומני, צלב המלחמה הצרפתי, ולעיטור הצלב הגדול של מסדר האימפריה הבריטית. יומן המלחמה שלה התפרסם מאוחר יותר, בעת שהעניק בניטו מוסוליני סיוע לצלב האדום האיטלקי.
בשנת 1931 מת בעלה אמנואלה פיליברטו, דוכס אאוסטה, וב-21 בינואר 1951 מתה הלן בביתה בקסטלמארה די סטאדיה.
משפחתה

ב-25 ביוני 1895 התחתנה הלן עם אמנואלה פיליברטו, דוכס אאוסטה, ממנו נולדו לה שני בנים:
הנסיך אמדאו, דוכס אאוסטה (1898–1942)
הנסיך איימונה, דוכס אאוסטה (1900–1948)
היסטוריה של גרמניה במאה ה-18

משנות ה-80 של המאה ה-17 עד 1789, גרמניה כללה שטחים קטנים רבים שהיו חלקים מהאימפריה הרומית הקדושה. פרוסיה התגלתה לבסוף כשולטת בפוליטיקה הגרמנית. בינתיים, המדינות פיתחו תרבות קלאסית שמצאה את ביטויה הגדול ביותר בתקופת הנאורות, עם מנהיגים ברמה עולמית כמו הפילוסופים לייבניץ וקאנט, סופרים כמו גתה ושילר, והמוזיקאים באך ובטהובן.
פוליטיקה

משנת 1640 החלה ברנדנבורג-פרוסיה להתחזק תחת הנסיך הבוחר הגדול, פרידריך וילהלם. שלום וסטפאליה ב-1648 חיזק אותה עוד יותר, באמצעות רכישת פומרניה המזרחית. בשנים 1713 עד 1740 הקים המלך פרידריך וילהלם הראשון, הידוע גם בשם "המלך החייל", מדינה ריכוזית מאוד, צבאית עם אוכלוסייה כפרית שמנתה כשלושה מיליון (לעומת תשעה מיליון באוסטריה).
במונחים של גבולות 1914, גרמניה בשנת 1700 מנתה 16 מיליון תושבים, גדלה מעט ל-17 מיליון עד 1750, וגדלה מהר יותר ל-24 מיליון עד 1800. המלחמות נמשכו, אבל הן כבר לא היו כל כך הרסניות לאוכלוסייה האזרחית; רעב ומגפות גדולות לא התרחשו, אך הגברת הפריון החקלאי הובילה לשיעור ילודה גבוה יותר, ולשיעור מוות נמוך יותר.
במלחמת הירושה האוסטרית (1740–1748) נלחמה מריה תרזה בהצלחה על ההכרה בירושתה לכס המלכות. אבל במלחמות שלזיה ובמלחמת שבע השנים היא נאלצה לוותר על 95 אחוז משלזיה לפרדריק השני, הגדול מפרוסיה. לאחר השלום של הוברטבורג ב-1763 בין אוסטריה, פרוסיה וסקסוניה, הפכה פרוסיה למעצמה אירופאית גדולה. זה היווה את תחילת היריבות בין פרוסיה לאוסטריה על הנהגת גרמניה.
משנת 1763, נגד התנגדות האצולה והאזרחים, הוקם בפרוסיה ובאוסטריה "אבסולוטיזם נאור", לפיו שלט השליט לפי מיטב השקפות הפילוסופים. הכלכלות התפתחו ונעשו רפורמות משפטיות, כולל ביטול העינויים ושיפור מעמדם של היהודים. לאט לאט החלה אמנציפציה של האיכרים והונהג חינוך חובה.
בשנים 1772–1795 השתתפו פרוסיה ואוסטריה בחלוקות פולין. פרוסיה כבשה את השטחים המערביים של האיחוד הפולני-ליטאי לשעבר שהקיפו את הנחלות הפרוסיות הקיימות, בעוד אוסטריה סיפחה את שטח גליציה דרומה יותר. כיבוש זה הוביל למאות שנים של התנגדות פולנית נגד הגרמניזציה.